# Álvaro de Tibi

* No s'ha de confondre amb els escaleters Álvaro de Faura i Álvaro Francés..
Álvaro López Cremades (1973-2016) va ser un pilotari tiber, anunciat com a Álvaro de Tibi en el joc a ratlles i molt reputat com a banca amb els clubs de Tibi i Sella (Marina Baixa) o la Selecció Valenciana de Pilota, de la qual va ser capità.
Nascut a Tibi el 30 d'abril de 1973, Álvaro va treballar com a mestre d'educació física a Tibi, més tard a Ibi i Castalla; aficionat al frontenis, començà a practicar pilota a mà l'any 2006, i va debutar amb la selecció en els Campionats Internacionals de Pilota del 2007 a Nivelles; l'any següent viatjà a la província d'Imbabura (Equador) per a disputar el VI Mundial de Pilota a Mà i també participà en l'Europilota 2010, la Champions de Llargues de 2011 (Pamplona), 2012 (València) i 2013 (Flandes) el Mundial de 2014, i dos Competicions Internacionals de Pilota de 2015: el Campionat d'Europa de Maubeuche amb la selecció (en substitució de Santi de Finestrat) i la Champions de Llargues de Frísia amb l'equip d'Agost (Alacantí).
L'any 2011 va ser nomenat millor banca de la XXVII Lliga a Llargues d'Alacant i la seua treta de volea va provocar que l'any 2012 la Confederació Internacional de Joc de Pilota modificara les regles per a limitar la canxa de llargues: la potència del seu colp superava els setanta-dos metres de llargària i va obligar els seus adversaris de Kerjsken durant la final de la II Champions de Llargues a València a pujar-se'n al be per a provar d'haure la pilota.
L'any 2016, a més de participar en les competicions locals, va viatjar al País Basc per a disputar dos partides d'exhibició contra la selecció de pilota basca. Casat i amb dos fills, Álvaro va morir sobtadament la matinada del 23 de maig d'un infart miocardíac i va ser soterrat al sendemà a Ibi, on residia, després d'un funeral multitudinari. La Federació de Pilota Valenciana, la Federació de Pilota Basca, la Federació Belga de Ballepelote, ValNet i Víctor Iñúrria varen fer públiques les seues condolències i el tiber va ser homenatjat en la partida d'eixa setmana al trinquet de Vilamarxant.
Al mes següent, el plenari de l'Ajuntament de Tibi acordà dedicar-li el poliesportiu local, el Club de Pilota de Massamagrell programà una partida de llargues al Raval en record, el Club de Pilota de Tibi va reanomenar el trofeu local de llargues com a Trofeu de Penyes Álvaro de Tibi i l'IES Fray Ignasi Barrachina d'Ibi, el va homenatjar batejant el seu minitrinquet amb el nom d'Álvaro López Cremades. El 10 de juliol també rebé homenatge pòstum a Parcent entre les finals de la Lliga a Palma i la Lliga a Llargues d'Alacant.
Un anys després, el compositor Pau Verdú —company d'Álvaro l'any 2013 al CEIP de Castalla— estrenà el pasdoble Álvaro de Tibi, dedicat a la seua memòria i interpretat per la Societat la Magdalena de Tibi.

## Referències

* 1 2 FedPiVal Àlvaro de Tibi es homentatjat a les Finals del Diputació d'Alacant
* ↑ Escaparate Digital Consternación en la comarca y en el deporte de la pilota por la repentina muerte del tibero Álvaro López Cremades (castellà)
* ↑ FedPiVal Commoció per la mort repentina d'Àlvaro de Tibi
* ↑ Levante-EMV Un jugador revolucionario (castellà)
* ↑ Intercomarcal Arxivat 2016-07-01 a Wayback Machine. Álvaro López Cremades, calificado como deportista de élite grupo A (castellà)
* ↑ El Desmarque Conmoción por la muerte repentina de Álvaro de Tibi (castellà)
* ↑ Levante-EMV Gloria valenciana en Pamplona (castellà)
* ↑ L'Accent Tibi es proclama guanyador de la champions de llargues
* ↑ DiVal La «Champions de Llargues», espera els millors clubs a Bèlgica
* ↑ Valencia Noticias VIII Mundial de Pelota a Mano 2014: La Selección masculina estará formada por 12 jugadores (castellà)
* ↑ FedPiVal Álvaro de Tibi, jugarà "l´Europeu de pilota" de França
* ↑ Información Muere de manera repentina a los 43 años el jugador de pilota Álvaro de Tibi (castellà)
* ↑ FedPiVal Álvaro de Tibi millor banca del “Trofeu Diputació d'Alacant” de 2011
* ↑ Levante-EMV Tibi toca la gloria con una exhibición (castellà)
* ↑ PilotaVeu Arxivat 2016-07-01 a Wayback Machine. Encontre històric entre valencians i bascos
* ↑ SuperDeporte Consternació en la pilota per la defunció d'Àlvaro de Tibi
* ↑ Información Arxivat 2016-05-25 a Wayback Machine. Muere Álvaro de Tibi, una leyenda del «joc de pilota» (castellà)
* ↑ Información Arxivat 2016-06-09 a Wayback Machine. Álvaro de Tibi, jugador de pilota valenciana (castellà)
* ↑ Levante-EMV Mor de manera sobtada als 43 anys el pilotari Álvaro de Tibi
* ↑ EEPF Federakuntzak bere dolumina erakustsi nahi du Alvaroren heriotzagatik (basc)
* ↑ DH L'équipe nationale d'Espagne a perdu l'un de ses chefs de file, Álvaro López Cremades (francès)
* ↑ ValNet Arxivat 2016-06-16 a Wayback Machine. Dol per Álvaro de Tibi
* ↑ PilotaVeu Arxivat 2016-05-26 a Wayback Machine. Dol en la pilota per la mort d'Álvaro de Tibi
* ↑ Levante-EMV Vuelven a vencer los restos pero sufren mucho más (castellà)
* ↑ Levante-EMV Tibi bautiza su polideportivo con el nombre de Álvaro (castellà)
* ↑ Levante-EMV La calle Cavallers aspira a ser el santuario del «Joc de carrer» (castellà)
* ↑ Escaparate Digital Homenajes a Álvaro de Tibi en el Club de Pilota y en el IES Barrachina (castellà)
* ↑ Las Provincias Una final en memoria de Álvaro de Tibi (castellà)
* ↑ Javier Cid «Un pasdoble per a recordar Àlvaro de Tibi». PilotaVeu, 04-07-2017 [Consulta: 6 juliol 2017]. Arxivat 1 de desembre 2017 a Wayback Machine. «Còpia arxivada». Arxivat de l'original el 2017-12-01. [Consulta: 6 juliol 2017].

## Enllaços externs

* Escola de pilota Adéu Álvaro de Tibi
* Bote Luzea Alvaro (de Tibi) saque volea